Unaltra rota, ista la más feriosa, ye a que se desvía en a mesma Canal d'os Molinos ta dir-se-ne a pillar a «Faixa' Toro», un estreto corredor que esnaviesa a meya altura por os cinglos a l'altaria de Torrolisa dica pillar unaltra vez terreno firme en a Canal "ancha" u «Canal Mayor». Ista rota reviste muito periglo, pus se resigue o cillo en a más parte d'a suya lonchitut, por un corredor natural que tansament si be de tener tres u quatro metros d'amplo en os puestos a on que más amplo i ye, con a paret de penya por un costau y o cillo totalment vertical en debaixo por l'altro. Una vegada s'adube a la Canal Mayor por a dita faixa tant garrotera, s'accede a lo picón por o Cuello de Sens en ascensión por a tartera.